ai4bharat/Pralekha huggingface dataset:
சுரங்கங்கள் அமைச்சகம்
ஏப்ரல் – டிசம்பர் 2021-22-ல் தாதுப்பொருட்கள் உற்பத்தி ஒட்டுமொத்தமாக 16 சதவீத வளர்ச்சியை அடைந்துள்ளது.
கடந்த ஆண்டுடன் ஒப்பிடுகையில் ஏப்ரல்-டிசம்பர் 2021-22-ல் தாதுப்பொருட்கள் உற்பத்தி ஒட்டுமொத்தமாக 16 சதவீத வளர்ச்சியை அடைந்துள்ளதாக இந்திய சுரங்க அமைப்பின் தற்காலிக புள்ளி விவரங்கள் தெரிவிக்கின்றன. 2021 டிசம்பர் மாதத்தில் சுரங்கங்களில் தாதுப்பொருட்கள் வெட்டி எடுக்கும் பணி மற்றும் உற்பத்திக் குறியீடு  120.3 என்ற அளவில் உள்ளது. இது 2020 டிசம்பர் அளவுடன் ஒப்பிடுகையில், 2.6% அதிகமாகும்.
டிசம்பர் 2021-ல் முக்கியமான தாதுப்பொருட்களின் உற்பத்தி அளவு; நிலக்கரி 748 லட்சம் டன், லிக்னைட் – 39 லட்சம் டன், இயற்கை எரிவாயு  2814 மில்லியன் கனமீட்டர், பெட்ரோலியம்  25 லட்சம் டன், பாக்ஸைட் 2,492 ஆயிரம் டன், குரோமைட் – 384 ஆயிரம் டன், தாமிரம் – 10 ஆயிரம் டன், தங்கம் – 106 கிலோ, இரும்புத்தாது-209 லட்சம் டன், அடர் காரீயம் – 28 ஆயிரம் டன், மாங்கனீசு தாது – 273 ஆயிரம் டன், அடர் துத்தநாகம் – 126 ஆயிரம் டன், சுண்ணாம்புக்கல் – 309 லட்சம் டன், பாஸ்போரைட் – 110 ஆயிரம் டன், மேக்னஸைட் -11 ஆயிரம் டன் மற்றும் வைரம் -70 காரட்.
கூடுதல் விவரங்களுக்கு ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1798689
------
(Visitor Counter : 219
சுற்றுலா அமைச்சகம்
பிரிக்ஸ் நாடுகளின் சுற்றுலாத்துறை அமைச்சர்கள் கூட்டத்தில் மத்திய சுற்றுலாத்துறை அமைச்சர் திரு. பிரகலாத் சிங் பாட்டீல் பங்கேற்பு
காணொலி காட்சி வாயிலாக நடைபெற்ற பிரிக்ஸ் நாடுகளின் சுற்றுலாத்துறை அமைச்சர்கள் மாநாட்டில் மத்திய கலாச்சாரம் மற்றும் சுற்றுலாத்துறை  இணை அமைச்சர் திரு.பிரகலாத் சிங் பாட்டீல் பங்கேற்றார்.
இந்த கூட்டத்தில் உரையாற்றிய திரு.பிரகலாத் சிங் பாட்டீல், கொவிட் 19 காரணமாக அனைத்து துறைகளின் பொருளாதார செயல்பாடுகளும் மோசமாக பாதிக்கப்பட்டுள்ளன என்றார்.
குறிப்பாக சர்வதேச அளவில் சுற்றுலாத்துறை பல்வேறு சவால்களை எதிர்கொண்டிருப்பதாகவும் அவர் குறிப்பிட்டார். இந்தியாவும் இதுபோன்ற சவால்களை எதிர்கொண்டிருக்கிறது என்று கூறிய அவர், எனினும், பிரதமர் திரு. நரேந்திர மோடியின் தொலைநோக்கு மற்றும் வலுவான தலைமை காரணமாக பெருந்தொற்றை இந்தியா வெற்றிகரமாக எதிர்கொண்டதாக பெருமிதம் தெரிவித்தார்.
மேலும் உரையாற்றிய திரு.பாட்டீல், அந்நிய செலவாணி வருவாய் ஈட்டித் தருவதில் முக்கியமான துறையாக இருப்பதால் வேலைவாய்ப்பு, மொத்த உள்நாட்டு உற்பத்தி என இரண்டு பிரிவுகளில் நாட்டின் பொருளாதாரத்தில் முக்கியமான பங்களிப்பை சுற்றுலாத்துறை வழங்கி வருகிறது என்று குறிப்பிட்டார்.
சுற்றுலாத்துறை கடுமையாகப் பாதிக்கப்பட்டுள்ளதால், சுற்றுலா வணிகம் உயிர் பெறவும், ஊழியர்களை தக்க வைத்துக் கொள்ளவும், புத்துயிர் பெறவும் இந்திய அரசு பல்வேறு பொருளாதார ஊக்க தொகுப்புகளையும், பல்வேறு நிதி மற்றும் நிவாரண நடவடிக்கைகளையும் மேற்கொண்டு வருகிறது என்று சுட்டிக்காட்டினார்.
சுற்றுலா வணிகத்துக்கு ஆதரவு தர மாநில அரசுகளும் இதே போன்ற நடவடிக்கைகளை எடுத்து வருவதாக திரு.பாட்டீல் கூறினார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1668271
சுற்றுலா அமைச்சகம்
சுற்றுலா அமைச்சகத்தின் பிரசாத் திட்டத்தின் கீழ் புனௌரா தாம் சேர்க்கப்பட்டுள்ளது: திரு. ஜி. கிஷன் ரெட்டி
நாடாளுமன்றத்தின் மாநிலங்களவையில் கேள்வி ஒன்றுக்கு எழுத்துப்பூர்வமாக பதிலளித்த மத்திய சுற்றுலா அமைச்சர் திரு. கிஷன் ரெட்டி, கீழ்காணும் தகவல்களை வெளியிட்டார்.
பீகார் அரசிடம் இருந்து பெறப்பட்ட கோரிக்கையின் படி, புனௌரா தாமை ஸ்வதேஷ் தர்ஷன் திட்டத்தின் ராமாயண சுற்றில் சுற்றுலா அமைச்சகம் சேர்த்துள்ளது. சுற்றுலா அமைச்சகத்தின் பிரசாத் திட்டத்திலும் புனௌரா தாம் சேர்க்கப்பட்டுள்ளது.
ஸ்வதேஷ் தர்ஷன் திட்டத்தின் கீழ் பீகார் மாநிலத்திற்காக அங்கீகரிக்கப்பட்ட திட்டங்களின் விவரங்கள் வருமாறு:
வைஷாலி- அர்ரா- மசாத்- பாட்னா- ராஜ்கிர்- பவபுரி- சம்பாபுரி ஆகிய இடங்களில் உள்ள தீர்த்தங்கர் சார்ந்த சுற்றுலாத்தலங்களின் மேம்பாட்டிற்கு ரூ 37.20 கோடி மதிப்பீட்டில் ஒப்புதல் அளிக்கப்பட்டது.
புத்தகயாவில் மாநாட்டு மையத்தின் கட்டுமானத்திற்காக ரூ 98.73 கோடியில் ஒப்புதல் அளிக்கப்பட்டது.
சுல்தாங்கஞ்ச் - தர்மசாலா - தியோகர் பகுதிகளில் ஆன்மீக சுற்றுலாவின் ஒருங்கிணைந்த வளர்ச்சிக்காக ரூ 44.76 கோடிக்கு ஒப்புதல் அளிக்கப்பட்டது.
பிதிஹார்வா - சந்திரஹியா - துர்குலியா பகுதிகளில் காந்தியடிகள் சார்ந்த சுற்றுலாத்தலங்களின் வளர்ச்சிக்காக. ரூ. 44.65 கோடிக்கு ஒப்புதல் அளிக்கப்பட்டது.
மந்தர் மலை மற்றும் அங் பிரதேசத்தில் புனித யாத்திரை மேம்பாட்டிற்காக ரூ. 47.53 கோடிக்கு ஒப்புதல் அளிக்கப்பட்டது.
மேலும் விவரங்களுக்கு இந்த ஆங்கில செய்தி குறிப்பை காணவும்:
https://pib.gov.in/PressReleasePage.aspx?PRID=1795082
நிதி அமைச்சகம்
2022-23-ம் நிதியாண்டுக்கான  நேரடி வரி வசூலிப்பு மத்திய பட்ஜெட்டில் மதிப்பீடு செய்ததை விட ரூ.2.41 லட்சம் கோடி அதிகரிப்பு 
2022-23-ம் நிதியாண்டுக்கான  நிகர நேரடி வரி வசூல் ரூ.16.61 லட்சம் கோடியாக உள்ளது. 2021-22 நிதியாண்டில் ரூ.14.12 லட்சம் கோடியாக இருந்த நிலையில், வரிவசூலிப்பு 2022-23ம் நிதியாண்டில் 17.63 சதவீதம் அதிகரித்துள்ளது.
2022-23ம் நிதியாண்டுக்கான நேரடி வரி வருவாய் ரூ.14.20 லட்சம் கோடியாக இருக்கும் என மத்திய பட்ஜெட்டில் மதிப்பிடப்பட்டு இருந்தது. பின்னர் அந்த தொகை ரூ.16.50 லட்சம் கோடியாக அதிகரிக்கும் என எதிர்பார்க்கப்பட்டது. இந்நிலையில், மத்திய பட்ஜெட்டின் மதிப்பீட்டை விட கூடுதலாக அதாவது, 16.97 சதவீதம்  நிகர வரிவருவாய் அதிகரித்துள்ளது.
2022-23ம் நிதியாண்டிற்கான நேரடி வரிகள் வாயிலான மொத்த வரி வருவாய்  ரூ.19.68 லட்சம் கோடியாக உள்ளது. இது முந்தைய 2021-22 நிதியாண்டில் மொத்த வரி வருவாயான ரூ.16.36 லட்சம் கோடியோடு ஒப்பிடும் போது, 20.33 சதவீதம் வளர்ச்சியடைந்துள்ளது.
அதே நேரத்தில் 2022-23ம் நிதியாண்டில் பிடித்தம் செய்யப்பட்ட ரூ.3,07,352 கோடி வரி வசூல் தொகை வரி செலுத்தியவர்களின் வங்கிக் கணக்கில் திருப்பி செலுத்தப்பட்டது. முன்னதாக 2021-22ம் நிதியாண்டில் ரூ.2,23,658 கோடி வரி வசூல் திருப்பி வழங்கப்பட்டது.
ரெயில்வே அமைச்சகம்
‘திரிசூல்’ மற்றும் ‘கருடா’ ஆகிய இரண்டு நீள சரக்கு ரயில்களை ரயில்வே வெற்றிகரமாக இயக்கியது
‘திரிசூல்’ மற்றும் ‘கருடா’ ஆகிய இரண்டு நீள சரக்கு ரயில்களை தெற்கு மத்திய ரயில்வே மூலம் இந்திய ரயில்வே வெற்றிகரமாக இயக்கியது.
177 பெட்டிகளுடன் கூடிய மூன்று சரக்கு ரயில்களை முதல் முறையாக ஒன்றாக இணைத்த தெற்கு மத்திய ரயில்வே , அதை நீளமான ஒரே சரக்கு ரயிலாக இயக்கியது. “திரிசூல்” என்று பெயரிடப்பட்ட இந்த ரயில், மூன்று ரயில்கள் ஒன்றாக இயக்கப்பட்டதை குறிக்கிறது.
விஜயவாடா பிரிவில் இருந்து தெற்கு மத்திய ரயில்வேயின் குர்தா பிரிவு வரை இது 2021 அக்டோபர் 7 அன்று இயக்கப்பட்டது.
இதைத் தொடர்ந்து, இதே போன்றதொரு ரயிலை கருடா எனும் பெயருடன் ராய்ச்சூரில் இருந்து மனுகூரு வரை 2021 அக்டோபர் 8 அன்று தெற்கு மத்திய ரயில்வே இயக்கியது.
ரயில்களை ஒன்றிணைத்தது, ரயில் இயக்கத்தின் செயல்திறனை மேம்படுத்தி, சராசரி வேகத்தை அதிகரித்ததோடு பிரிவுகளுக்கிடையேயான ஓடும் நேரத்தையும் குறைத்தது.
இரு ரயில்களுமே அனல் மின் நிலையங்களுக்கான நிலக்கரியை கொண்டு செல்பவையாகும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1762634
-----
(Visitor Counter : 190
உள்துறை அமைச்சகம்
அக்னிபத் திட்டத்தின்கீழ் ராணுவத்தில் சேருவதற்கான நுழைவு வயதை 21-லிருந்து 23-ஆக உயர்த்தி பிரதமர் திரு.நரேந்திர மோடி அறிவித்திருப்பதற்கு மத்திய உள்துறை அமைச்சர் அமித்ஷா வரவேற்பு
அக்னிபத் திட்டத்தின்கீழ் ராணுவத்தில் சேருவதற்கான நுழைவு வயதில், இரண்டு ஆண்டுகள் தளர்வு அளித்து, 21-லிருந்து 23-ஆக உயர்த்தி பிரதமர் திரு.நரேந்திர மோடி அறிவித்துள்ளார். இதற்கு மத்திய உள்துறை மற்றும் கூட்டுறவுத்துறை அமைச்சர் திரு.அமித்ஷா நன்றியும், வரவேற்பும் தெரிவித்துள்ளார்.
அமித்ஷா தனது ட்விட்டர் செய்தியில், “கொவிட் பெருந்தொற்று அச்சம் காரணமாக, கடந்த 2 வருடங்களாக ராணுவத்தில் ஆட்சேர்க்கும் பணிகள் நடத்தப்படவில்லை. இதனால் ராணுவப் பணியில் சேர இயலாமல்போன இளைஞர்களுக்காக பிரதமர் திரு.நரேந்திர மோடி, அக்னிபத் திட்டத்தின்கீழ் ராணுவத்தில் சேருவதற்கான நுழைவு வயதை 21-லிருந்து 23-ஆக உயர்த்தி அறிவித்துள்ளார்.
இந்த அறிவிப்பால் ஏராளமான இளைஞர்கள் பயன் பெறுவதுடன், நாட்டுக்கும் சேவையாற்ற முடியும் என்றும், ஒளிமயமான எதிர்காலத்துக்கு செல்வார்கள். இதற்காக பிரதமர் திரு.நரேந்திர மோடிக்கு எனது நன்றியை தெரிவித்துக் கொள்கிறேன்” என்றும் குறிப்பிட்டுள்ளார்.
பாதுகாப்பு அமைச்சகம்
சுதந்திர தினவிழாவில் கவுரவிக்கப்படும் ராணுவத்தினர்
74-வது சுதந்திர தினவிழாவில் கவுரவிக்கப்படும்  ராணுவ வீரர்களின் பட்டியலை பாதுகாப்பு அமைச்சகம் வெளியிட்டுள்ளது. இந்தப் பட்டியல் மிகுந்த கவனத்துடன் தயாரிக்கப்பட்டுள்ளது. இந்தப் பட்டியலைக் காண : https://static.pib.gov.in//WriteReadData/userfiles/NEWS%20MAT%20ENGLISH%20ID2020%20.pdf
------
(Visitor Counter : 179
பாதுகாப்பு அமைச்சகம்
மேக் இன் இந்தியா திட்டத்தின் கீழ், பாதுகாப்பு தளவாடங்களை கொள்முதல் செய்ய 121 ஒப்பந்தங்கள் : மாநிலங்களவையில் தகவல்
பாதுகாப்புத்துறை இணையமைச்சர் திரு. அஜய் பாட், மாநிலங்களவையில் எம்.பி. திரு வைகோ எழுப்பிய கேள்விக்கு எழுத்துபூர்வமாக அளித்த பதிலில் கூறியதாவது:
நாட்டில் ராணுவ தளவாடங்களை உள்நாட்டில் வடிவமைத்து, உற்பத்தியை மேம்படுத்துவதை ஊக்குவிக்க, மேக் இன் இந்தியா திட்டத்தின் கீழ் மத்திய அரசு கடந்த சில ஆண்டுகளாக பல கொள்கை நடவடிக்கைகளை எடுத்துள்ளது. பாதுகாப்பு தளவாட கொள்முதல் நடைமுறை -2020-ன் கீழ், தளவாட பொருட்களை உள்நாட்டில் கொள்முதல் செய்ய இந்த நடவடிக்கைகள் முன்னுரிமை அளிக்கின்றன. பாதுகாப்பு பொதுத்துறை நிறுவனங்களிடமிருந்து கொள்முதல் செய்ய வேண்டிய 2851 தளவாடப் பொருட்கள், 209 சேவைகள் அடங்கிய பட்டியல் அறிவிக்கப்பட்டது.
குறு, சிறு மற்றும் நடுத்தர நிறுவனங்கள் உட்பட இந்திய தொழில்துறைக்கு உதவ ஸ்ரீஜன் என்ற இணையதளம் தொடங்கப்பட்டது. பாதுகாப்பு தளவாட உற்பத்திக்கான முதலீடு மற்றும் தொழில்நுட்ப பரிமாற்றத்துக்கு சீர்திருத்தங்கள் செய்யப்பட்டன. உத்தரப் பிரதேசம் மற்றும் தமிழகத்தில் பாதுகாப்பு தொழில்துறை வழித்தடங்கள் ஏற்படுத்துவதற்கான நடவடிக்கைகள் மேற்கொள்ளப்பட்டன.
155எம்எம் ‘தனுஷ்’ பீரங்கி, தேஜஸ் இலகு ரக விமானம், ஆகாஷ் ஏவுகணை, அர்ஜூன், டி-90, டி-72 பீரங்கி வண்டிகள், இலகு ரக ஹெலிகாப்டர், டார்னியர் டிஓ-228 ரக விமானம், லாரிகள், ஐஎன்எஸ் கல்வாரி, ஐஎன்எஸ் கந்தேரி, ஐஎன்எஸ் சென்னை போன்ற போர்கப்பல்கள், அர்ஜூன் கவச வாகனம் உள்ளிட்ட பல ராணுவ தளவாடங்கள் , கடந்த சில ஆண்டுகளாக உள்நாட்டில் உற்பத்தி செய்யப்படுகின்றன.
கடந்த 2018-19ம் ஆண்டு முதல் 2020-21ம் ஆண்டு வரை உள்நாட்டு உற்பத்தியை ஊக்குவிக்கும் வகையில், ராணுவ தளவாட கொள்முதலுக்கு ரூ.2,47,515 கோடி மதிப்பில் 150 திட்டங்களுக்கு மத்திய அரசு ஒப்புதல் அளித்துள்ளது. மேலும், கடந்த 3 ஆண்டுகளில், தளவாட பொருட்களின் கொள்முதலுக்கு 191 ஒப்பந்தங்கள் கையெழுத்திடப்பட்டன. இதில் 121 ஒப்பந்தங்கள் இந்திய நிறுவனங்களிடம் கையெழுத்திடப்பட்டன.
எரிசக்தி அமைச்சகம்
சந்தையை அடிப்படையாகக் கொண்டு குறைந்த விலையில் எரிசக்தியை விநியோகிப்பது தொடர்பான விவாத அறிக்கை பங்குதாரர்களுக்கு அனுப்பிவைப்பு
சந்தையை அடிப்படையாகக் கொண்டு குறைந்த விலையில் எரிசக்தியை விநியோகிப்பது தொடர்பான விவாத அறிக்கையை மத்திய எரிசக்தி அமைச்சகம் ஜூன் 1-ஆம் தேதி அனைத்து பங்குதாரர்களின் கருத்துக்களைப் பெறுவதற்காக அனுப்பி வைத்துள்ளது.
செயல்படுத்துவதற்காக முன்மொழியப்பட்டுள்ள இயக்கமுறை, இயக்க முறையினால் ஏற்படும் பயன்களின் மதிப்பீடு, முக்கிய விஷயங்கள் மற்றும் பரிந்துரைக்கப்பட்ட தடுப்பு முறைகள், எதிர்காலத்திற்கான திட்டங்கள் ஆகியவை இதில் இடம்பெற்றுள்ளன. கருத்துக்களை சமர்ப்பிப்பதற்கான கடைசி தேதி ஜூன் 30 ஆகும்.
இந்த விவாத அறிக்கையின் வாயிலாக 2022-ஆம் ஆண்டு ஏப்ரல் 1 முதல் அமல்படுத்தப்பட உள்ள சந்தையை அடிப்படையாகக் கொண்டு குறைந்த விலையில் எரிசக்தியை விநியோகிக்கும் திட்டத்தை ஆக்கபூர்வமாகக் கொண்டு செல்வதற்கு அனைத்து பங்குதாரர்களின் ஆலோசனைகளை மத்திய எரிசக்தி அமைச்சகம் கோருகிறது.
ஒட்டுமொத்த தேவையை எதிர்கொள்வதற்காக குறைந்த விலையிலான வளங்களை நாடு முழுவதும் பயன்படுத்துவதை இந்தத் திட்டம் உறுதி செய்து, அதன் மூலம் விநியோக நிறுவனங்களும் உற்பத்தியாளர்களும் பயனடைவதுடன், மின்சார நுகர்வோருக்கு ஆண்டுக்கு ரூ. 12,000 கோடி சேமிக்கப்படும் என்று மதிப்பிடப்பட்டுள்ளது.
மாநிலங்கள் மற்றும் மண்டல எல்லைகளினுள்ளே தற்போது பின்பற்றப்படும் நடைமுறைகளுக்கு மாறாக தேசிய அளவில் வளங்களைப் பயன்படுத்துகையில் இதன் முழுப் பலன் உணரப்படும். எனவே மின்சார விநியோக முறைகளை சீரமைப்பதன் அடுத்தகட்டம், “ஒரே தேசம், ஒரே தொகுப்பு, ஒரே அலைவரிசை, ஒரே விலை” என்ற கட்டமைப்பை நோக்கி சந்தையை அடிப்படையாகக் கொண்டு குறைந்த விலையில் எரிசக்தியை விநியோகிக்கும் திட்டத்தை அமல்படுத்துவதாகும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1724062
வணிகம் மற்றும் தொழில்துறை அமைச்சகம்
மலர் வளர்ப்பு, விதைகள் மற்றும் தானியங்களுக்கான முதல் பொருட்கள் குழு கூட்டத்தை அபேடா ஏற்பாடு செய்தது
தற்சார்பு இந்தியா இயக்கத்தின் கீழ் இன்னுமொரு மைல்கல்லாக, கொவிட்-19 பெருந்தொற்றின் சவால்களுக்கு மத்தியிலும் 2020-21-ஆம் ஆண்டின் முதல் மூன்று காலாண்டுகளில் தானியங்களின் ஏற்றுமதியில் குறிப்பிடத்தகுந்த வளர்ச்சியை இந்தியா கண்டது. ஏப்ரல்-டிசம்பர் 2020-21 காலகட்டத்தில் ரூ 49,832 கோடி மதிப்பிலான தானியங்கள் ஏற்றுமதி செய்யப்பட்டன. கடந்த வருடத்தில் இதே காலத்துடன் ஒப்பிடும் போது இது 53 சதவீத வளர்ச்சியாகும்.
பாசுமதி அரிசி ஏற்றுமதி 5.31 சதவீத வளர்ச்சியையும் , பாசுமதி-சாரா அரிசி ஏற்றுமதி 122.61 சதவீத வளர்ச்சியையும் , கோதுமை ஏற்றுமதி 456 சதவீத வளர்ச்சியையும் , தினை மற்றும் சோளம் போன்ற இதர தானியங்களின் ஏற்றுமதி 177 சதவீத வளர்ச்சியையும்  எட்டின.
வேளாண் மற்றும் பதப்படுத்தப்பட்ட பொருட்கள் ஏற்றுமதி மற்றும் மேம்பாட்டு ஆணையத்தின்  மொத்த ஏற்றுமதியில் 48.61 சதவீதத்துக்கு தானியங்கள் பங்களிக்கின்றன. தானிய வகைகளின் ஒட்டுமொத்த ஏற்றுமதி தொடர்ந்து நல்ல முறையில் நடைப்பெற்று வருகிறது.
மலர் வளர்ப்பு, விதைகள் மற்றும் தானியங்களுக்கான முதல் பொருட்கள் குழு கூட்டம் 2021 பிப்ரவரி 3 அன்று நடைபெற்றது. அபேடா தலைவர் டாக்டர் எம் அங்கமுத்து இதற்கு தலைமை தாங்கினார்.
தானிய வகைகள், மலர்கள் மற்றும் விதைகள், குறிப்பாக பாசுமாதி சாராத அரிசி, தினை போன்ற ஊட்டச்சத்து மிக்க தானியங்களின் ஏற்றுமதி ஊக்குவிப்பு தொடர்பான விஷயங்கள் இக் கூட்டத்தில் விவாதிக்கப்பட்டது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:https://pib.gov.in/PressReleseDetail.aspx?PRID=1694748
------
(Visitor Counter : 101
சமூக நிதி மற்றும் அதிகாரமளித்தல் அமைச்சகம்
முதியோர் இல்லங்கள்
மக்களவையில் கேள்வி ஒன்றுக்கு எழுத்துப்பூர்வமாக இன்று பதிலளித்த சமுக நீதி மற்றும் அதிகாரமளித்தல் அமைச்சர் டாக்டர். வீரேந்திர குமார் கீழ்காணும் தகவல்களை வழங்கினார்.
2011 மக்கள் தொகை கணக்கெடுப்பின்படி, இந்தியாவில் 10.38 கோடி மூத்த குடிமக்கள் உள்ளனர். நாட்டில் உள்ள ஆதரவற்ற மூத்த குடிமக்களின் எண்ணிக்கை குறித்த தகவல்கள் இந்த அமைச்சகத்தில் பராமரிக்கப்படவில்லை.
முதியோர் இல்லங்களை நடத்துவதற்கு மாநிலங்களுக்கு அமைச்சகத்தால் நிதி வழங்கப்படுவதில்லை. இருப்பினும், மூத்த குடிமக்களுக்கான மாநில செயல் திட்டத்தின்  கீழ், மூத்த குடிமக்களின் வாழ்க்கைத் தரத்தை மேம்படுத்த மாநிலங்கள்/ யூனியன் பிரதேசங்களுக்கு அமைச்சகம் நிதி வழங்குகிறது.
மூத்த குடிமக்களுக்கான ஒருங்கிணைந்த திட்டத்தின் கீழ், ஆதரவற்ற மூத்த குடிமக்களுக்கு உணவு, தங்குமிடம், சுகாதார வசதிகள் போன்றவற்றை வழங்குவதற்காக மூத்த குடிமக்கள் இல்லங்களைப் பராமரிப்பதற்கு அரசு சாரா நிறுவனங்கள்/சங்கங்கள்/ அறக்கட்டளைகள்/ தன்னார்வ தொண்டு நிறுவனங்கள் போன்ற செயல்படுத்தும் நிறுவனங்களுக்கு அமைச்சகம் மானியங்களை வழங்குகிறது.
தொடர் பராமரிப்பு இல்லங்கள், நடமாடும் மருத்துவப் பிரிவுகள் மற்றும் முடநீக்கியல் சிகிச்சை மையங்களும் இந்தத் திட்டத்தில் அடங்கும். 1,31,990 ஆதரவற்ற மூத்த குடிமக்கள் இத்திட்டத்தின் கீழ் நடப்பு நிதியாண்டில் பயனடைந்துள்ளனர். தற்போது, 534 முதியோர் இல்லங்களுக்கு உதவி வழங்கப்படுகிறது. ஒவ்வொரு மாவட்டத்திலும் முதியோர் இல்லம் அமைப்பதற்கான ஏற்பாடு செய்யப்பட்டுள்ளது.
ராஷ்ட்ரிய வயோஸ்ரீ யோஜனா என்ற மத்திய திட்டத்தையும் அமைச்சகம் செயல்படுத்தி வருகிறது, வயது தொடர்பான குறைபாடுகள்/மாற்றுத்திறனாளிகள் மற்றும் வறுமைக் கோட்டுக்கு கீழுள்ள பிரிவைச் சேர்ந்த மூத்த குடிமக்களுக்கு இதன் கீழ் இலவச உதவி சாதனங்கள் வழங்கப்படுகின்றன. இதுவரை மொத்தம் 69,911 பயனாளிகளுக்கு உதவி சாதனங்கள் வழங்கப்பட்டுள்ளன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1806162
மனித வள மேம்பாட்டு அமைச்சகம்
மகாத்மா காந்தியின் 150 வது பிறந்தநாள் விழாவை முன்னிட்டு, மத்திய கல்வி அமைச்சர், காந்திய சிந்தனை மற்றும் தத்துவம் குறித்து, மெய்நிகர் கருத்தரங்கில் உரையாற்றினார்
இங்கிலாந்தின் ஆக்ஸ்போர்டு பல்கலைக்கழகத்துடன் இணைந்து , ஜாமியா மில்லியா இஸ்லாமியா  பல்கலைக்கழகம் செய்திருந்த காந்திய சிந்தனை மற்றும் தத்துவம் குறித்த மெய்நிகர் கருத்தரங்கில் மத்திய கல்வி அமைச்சர் திரு. ரமேஷ் பொக்ரியால் 'நிஷாங்க்' உரையாற்றினார் . இது காந்திய சிந்தனை மற்றும் தத்துவம் பற்றிய மெய்நிகர் கருத்தரங்கு தொடரின் முதல் சொற்பொழிவாகும். காந்திய சிந்தனையையும் தத்துவத்தையும் அறிவுசார் வட்டாரங்களில் பரப்புவதற்காக மகாத்மா காந்தியின் 150- வது பிறந்த நாளைக் கொண்டாடுவதற்கான பல்கலைக்கழக மானியக் குழு திட்டத்துடன் இந்தத் தொடர் ஒத்திசைந்துள்ளது. இந்நிகழ்ச்சியில் துணைவேந்தர் பேராசிரியர் நஜ்மா அக்தரும் கலந்து கொண்டார்.
தனது தொடக்க உரையில், திரு. பொக்ரியால், மகாத்மா காந்தியின் 150-வது பிறந்த நாள், உலகம் முழுவதும் கொண்டாடப்படுவதாகத் தெரிவித்தார். 1920-ல் ஜாமியா மில்லியா பல்கலைக்கழகம் தொடங்கப்பட்டதிலிருந்து தொடர்ந்து வளர்ந்து வருவதாகவும், இந்த அமைப்பு தொடங்கப்படுவதற்கு தமது முழு ஆதரவையும் அளித்த ஒரு மா மனிதரான\ மகாத்மா காந்தியின் கொள்கைகளைப் பின்பற்றி வரும் ஜாமியா மில்லியாவை மத்திய அமைச்சர் வாழ்த்தினார். காந்திய தத்துவத்தையும், அவரது கொள்கைளான உண்மை,அன்பு,பணிவு மற்றும் குறிப்பாக அகிம்சை ஆகியவற்றின் அவசியத்தை, இந்த கடினமான நேரத்தில் ஒட்டுமொத்த உலகமே உணர்ந்து கொண்டிருக்கிறது. காந்தியின் கொள்கைகள் தற்காலத்திற்கும் பொருத்தமானது என்பது அனைவரும் அறிந்ததே. என்றும் அவர் கூறினார். காந்தியின் கருத்துகள் பொருத்தமானதாக இல்லை என்பதாக வாழ்க்கையின் எந்தப் பகுதியும் இல்லை. உண்மை,அமைதி,அகிம்சை,நிலைத்த வளர்ச்சி,சுற்றுச்சூழல் பாதுகாப்பு, மதிப்பை அடிப்படையாகக் கொண்ட கல்வி உள்ளிட்ட அம்சங்களில் காந்தியின் சிந்தனைகள் நமக்கு வழிகாட்டுவதாக திரு.பொக்ரியால் தெரிவித்தார்.
தேசத்தின் கட்டுமானத்திற்கு எவ்வாறு பங்களிக்க முடியும் என்பதை காந்திஜியின் வாழ்க்கையிலிருந்து மாணவர்கள் கற்றுக்கொள்ள இன்று நிறைய வாய்ப்புகள் உள்ளதாகவும் மத்திய அமைச்சர் கூறினார். காந்திஜியின் சிந்தனைகள் மற்றும் தத்துவங்களிலிருந்து நாட்டின் ஒவ்வொரு குடிமகனும் பயன் பெற்று, நாட்டை தன்னிறைவு நாடாக உருவாக்க வேண்டுமென்று அவர் கேட்டுக்கொண்டார்
பல்வேறு கல்வித் துறைகளில் ஜே.எம்.ஐ-யின் தொடர்ச்சியான சிறந்த செயல்திறன் குறித்தும் அவர் எடுத்துரைத்தார். குடிமைப் பணிகளிலும், தமது அமைச்சகம் அண்மையில் ஏற்பாடு செய்திருந்த ஹேக்காதானிலும் ஜே.எம்.ஐ-யின் செயல்திறனை மத்திய அமைச்சர் திரு.ரமேஷ் பொக்ரியால் நிஷாங்க் மேலும் பாராட்டினார்.
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
பிரதமரின் நகர்ப்புற வீட்டு வசதி திட்டத்தின் கீழ் தகுதி பெறுவதற்கான அளவுருக்கள்
மத்திய வீட்டுவசதி மற்றும் நகர்ப்புற விவகாரங்கள் அமைச்சகம் 25.06.2015 முதல் பிரதமரின் நகர்ப்புற வீட்டு வசதி திட்டத்தின் மூலம் 'அனைவருக்கும் வீடு' இயக்கத்தின் கீழ் தகுதியான அனைத்து நகர்ப்புற பயனாளிகளுக்கும் அடிப்படை வசதிகளுடன் கூடிய 'பக்கா' வீட்டை வழங்க மத்திய அரசு மாநிலங்கள் / யூனியன் பிரதேசங்களின் முயற்சிகளுக்கு துணைபுரிகிறது. 10.07.2023 நிலவரப்படி, பிரதமர் வீட்டுவசதித் திட்டத்தின் கீழ் அனுமதிக்கப்பட்ட 118.90 லட்சம் வீடுகளில், 112.22 லட்சம் வீடுகளுக்கான கட்டுமானப் பணிகள் துவங்கப்பட்டுள்ளன; இதில் 75.31 இலட்சம் பணிகள் முடிக்கப்பட்டு பயனாளிகளுக்கு வழங்கப்பட்டுள்ளன.
முன்பு 31.03.2022 வரை இருந்த திட்டக் காலம், பின்னர் 31.12.2024 வரை நீட்டிக்கப்பட்டுள்ளது.கடனுடன் கூடிய மானியத் திட்டப் பிரிவைத் தவிர, அனுமதிக்கப்பட்ட அனைத்து வீடுகளையும் நிதி முறை மற்றும் செயல்படுத்தும் முறையை மாற்றாமல் முடிக்க வேண்டும்.
இத்தகவலை மத்திய வீட்டுவசதி மற்றும் நகர்ப்புற விவகாரங்கள் துறை இணையமைச்சர் கவுஷல் கிஷோர் மக்களவையில் எழுத்துப்பூர்வமாக அளித்த பதிலில் தெரிவித்துள்ளார்.
----
ANU/PKV/KPG
(Visitor Counter : 57
நிதி அமைச்சகம்
டிபிஐ மற்றும் ஜி 20 எஃப்ஐஏபி 2023 மூலம் நிதி சேர்க்கை மற்றும் உற்பத்தித்திறன் ஆதாயங்களை மேம்படுத்துவதற்கான ஜி 20 கொள்கை பரிந்துரைகளை இந்திய தலைமைத்துவத்தின் கீழ் ஜி 20 உச்சிமாநாட்டில் அங்கீகரித்தது ஒரு முன்னோடி சாதனையாகும்: டிஇஏ ஆலோசகர் சஞ்சல் சர்க்கார்
நிதிச் சேர்க்கைக்கான நான்காவது ஜி 20 உலகளாவிய கூட்டாண்மை  கூட்டம் செப்டம்பர் 14 முதல் 16 வரை மும்பையில் நடைபெறுகிறது. ஜி.பி.எஃப்.ஐ.யால் செயல்படுத்தப்பட்டு வரும் மூன்று ஆண்டு எஃப்.ஐ.ஏ.பி 2020 இன் மீதமுள்ள பணிகள் குறித்த விவாதங்கள் இதில் அடங்கும். டிஜிட்டல் நிதி உள்ளடக்கம் மற்றும் சிறு மற்றும் நடுத்தர நிறுவனங்கள் தொடர்பான வழங்கல்கள் குறித்து விவாதங்கள் நடைபெறும். கூட்டத்திற்கு முன்னதாக செப்டம்பர் 14, 2023 அன்று எம்.எஸ்.எம்.இ.க்களை உற்சாகப்படுத்துவதற்கான டிஜிட்டல் பொது உள்கட்டமைப்பு குறித்த கருத்தரங்கம் நடைபெற்றது. ஜி.பி.எஃப்.ஐ பணிக்குழுவின் கீழ் ஜி 20 இந்திய தலைமைத்துவத்தால் ஏற்பாடு செய்யப்பட்ட டிஜிட்டல் பொது உள்கட்டமைப்பு மற்றும் நிதி உள்ளடக்கம் குறித்த தொடர்ச்சியான பக்க நிகழ்வுகளில் இதுவும் ஒன்றாகும். நிதி அமைச்சகத்தின் செயலாளர்  திரு அஜய் சேத், துணை ஆளுநர்  திரு.டி.ரபி சங்கர் மற்றும் துணைத்தலைவர்  திரு. முகமது கவுலெட், அமெரிக்காவுக்கான நேபாளத்தின் முன்னாள் தூதர் டாக்டர் அர்ஜூன் குமார் கார்க்கி ஆகியோர் கருத்தரங்கில் உரையாற்றினர்.
"டிஜிட்டல் பொது உள்கட்டமைப்பு மூலம் உயர் பொருளாதார வளர்ச்சிக்கு எம்.எஸ்.எம்.இ.களை உற்சாகப்படுத்துதல்" மற்றும் "கடன் உத்தரவாதங்கள் மற்றும் எஸ்.எம்.இ சுற்றுச்சூழல் அமைப்புகள்" ஆகிய இரண்டு முக்கிய கருப்பொருள்களைச் சுற்றி சர்வதேச வல்லுநர்கள் பங்கேற்ற குழு விவாதங்களை இந்த கருத்தரங்கு கண்டது. டிபிஐ மூலம் சிறு, குறு மற்றும் நடுத்தரத் தொழில் நிறுவனங்களுக்கு ஊக்கமளிப்பது குறித்த முதல் குழு விவாதத்தை எஸ்எம்இ நிதி மன்றத்தின் தலைமை நிர்வாக அதிகாரி திரு மேத்யூ காம்சர் தொகுத்து வழங்கினார், மேலும் இந்திய சிறு தொழில்கள் மேம்பாட்டு வங்கியின்  தலைவர் மற்றும் நிர்வாக இயக்குநர் திரு சிவசுப்பிரமணியன் ராமன், பாரத ஸ்டேட் வங்கியின் நிர்வாக இயக்குநர் திரு அஸ்வினி குமார் திவாரி, சஹாமதி இணை நிறுவனர் மற்றும் தலைமை நிர்வாக அதிகாரி திரு பி ஜி மகேஷ், திரு மைக்கேல் ஜோங்கனீல் ஆகியோர் நடுவர்களாக இருந்தனர்.
கடன் உத்தரவாதங்கள் மற்றும் எஸ்.எம்.இ சுற்றுச்சூழல் அமைப்புகள் குறித்த இரண்டாவது குழு விவாதத்தை எகிப்து கடன் உத்தரவாத நிறுவனத்தின்  நிர்வாக இயக்குநர் திருமதி நக்லா பஹ்ர் தொகுத்து வழங்கினார்.
ஜி 20 இந்தியா தலைமையின் கீழ் உருவாக்கப்பட்ட டிஜிட்டல் பொது உள்கட்டமைப்பு மூலம் நிதிச் சேர்க்கை மற்றும் உற்பத்தித்திறன் ஆதாயங்களை மேம்படுத்துவதற்கான ஜி 20 கொள்கை பரிந்துரைகளையும் உலக வங்கி சமர்ப்பித்தது, இது சமீபத்தில் புதுதில்லியில் நடைபெற்ற ஜி 20 உச்சிமாநாட்டில் ஜி 20 தலைவர்களால் அங்கீகரிக்கப்பட்டது.
அடுத்த இரண்டு நாட்களில், ஜி.பி.எஃப்.ஐ உறுப்பினர்கள் டிஜிட்டல் நிதி சேர்க்கைக்கான ஜி 20 ஜி.பி.எஃப்.ஐ உயர் மட்ட கொள்கைகளை செயல்படுத்துவது, தேசிய பணம் அனுப்பும் திட்டங்களை புதுப்பித்தல் மற்றும் எஸ்.எம்.இ சிறந்த நடைமுறைகள் மற்றும் எஸ்.எம்.இ நிதியளிப்பில் பொதுவான தடைகளை சமாளிக்க புதுமையான கருவிகள் குறித்து விவாதிப்பார்கள்.
நிகழ்ச்சிக்கு முந்தைய செய்தியாளர் சந்திப்பில், நிதி அமைச்சகத்தின் பொருளாதார விவகாரங்கள் துறையின் பொருளாதார ஆலோசகர் சஞ்சல் சர்க்கார், சமீபத்தில் புதுதில்லியில் நடைபெற்ற ஜி 20 தலைவர்களின் உச்சிமாநாட்டில், இந்திய தலைமைத்துவத்தின் கீழ் ஜிபிஎஃப்ஐ தயாரித்த இரண்டு முக்கியமான ஆவணங்களை தலைவர்கள் அங்கீகரித்ததைச் சுட்டிக்காட்டி, இது ஒரு சாதனை என்று குறிப்பிட்டார்.AD/PKV/KRS
(Visitor Counter : 50
நிதி அமைச்சகம்
புதுதில்லியில் வருவாய் புலனாய்வு இயக்ககம் ரூ.434 கோடி மதிப்புள்ள 62 கிலோ ஹெராயினைக் கைப்பற்றியது
புதுதில்லியில் சரக்கு விமான பொருட்களை சோதனையிட்ட போது வருவாய் புலனாய்வு இயக்ககம் 10.05.2022 அன்று 62 கிலோ கிராம் ஹெராயின் போதைப் பொருளைக் கைப்பற்றியது.
“கருப்பு வெள்ளை” என்ற குறியீட்டு பெயரில் நடத்தப்பட்ட சோதனையில் தள்ளிச்செல்லும் பெட்டிகள் என்று கூறப்பட்ட சரக்குகளை இறக்கியபோது 55 கிலோ கிராம் எடை கொண்ட ஹெராயின் போதைப்பொருள் கைப்பற்றப்பட்டது. உகாண்டாவில் உள்ள என்டேபே-யிலிருந்து புதுதில்லியில் உள்ள இந்திரா காந்தி சர்வதேச விமான நிலையத்திற்கு ஒரு சரக்கு விமானம் வந்தபோது மேலும் 7 கிலோ கிராம் ஹெராயின் போதைப் பொருள் பறிமுதல் செய்யப்பட்டது. மொத்தம் கைப்பற்றப்பட்ட 62 கிலோ கிராம் ஹெராயின் போதைப் பொருளின் சட்டவிரோத சந்தை மதிப்பு ரூ.434 கோடியாகும்.
330 தள்ளிச் செல்லும் பெட்டிகள், இறக்கப்பட்ட போது 126 தள்ளிச் செல்லும் பெட்டிகளின் உலோக குழாய் வடிவிலான கைப்பிடிகளுக்குள் 62 கிலோ கிராம் போதைப் பொருள் கடத்திவரப்பட்டது கண்டுபிடிக்கப்பட்டது.
இந்த தள்ளிச் செல்லும் பெட்டிகளை தருவித்த நபரை வருவாய் புலனாய்வு இயக்கக அதிகாரிகள் கைது செய்தனர். சந்தேகப்படும் மற்றவர்களிடமும் விசாரணை நடத்தப்பட்டது. மேலும் விசாரணை நடத்தப்படுகிறது.
------
(Visitor Counter : 155
சுகாதாரம் மற்றும் குடும்ப நலத்துறை அமைச்சகம்
மாநிலங்கள், யூனியன் பிரதேசங்களிடம் சுமார் 25.60 கோடி தடுப்பூசி டோஸ்கள் கையிருப்பு
கொவிட்-19 பெருந்தொற்றைக் கட்டுப்படுத்தும் முயற்சியில், மத்திய அரசு இதுவரை, 25.60 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், இலவசமாக வழங்கியுள்ளது. இன்று காலை 8 மணி வரையிலான தரவுகளின் அடிப்படையில், மொத்தம் 24,44,06,096 டோஸ் தடுப்பூசி  பயன்படுத்தப்பட்டுள்ளது.
சுமார் 1.17 கோடி  கொவிட் தடுப்பூசி டோஸ்கள், மாநிலங்கள் மற்றும் யூனியன் பிரதேசங்களின் கையிருப்பில் உள்ளன.
மேலும், 38 லட்சத்திற்கும் அதிகமான  கொவிட் தடுப்பூசி டோஸ்கள், அடுத்த மூன்று நாட்களில் மாநிலங்களுக்கும், யூனியன் பிரதேசங்களுக்கும் வழங்கப்படவுள்ளன.
ஒவ்வொரு மாதமும் மத்திய மருந்துகள் ஆய்வகம் அனுமதி அளித்த மொத்த தடுப்பூசிகளில் 50 சதவீதத்தை இந்திய அரசு கொள்முதல் செய்து, மாநில அரசுகளுக்கு இலவசமாக வழங்குவது குறிப்பிடத்தக்கது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1726147
பாதுகாப்பு அமைச்சகம்
முன்னாள் ராணுவ வீரர்கள் நலத்துறை செயலாளராக திரு. விஜோய் குமார் சிங் பொறுப்பேற்று கொண்டார்
திரு.விஜோய் குமார் சிங், செப்டம்பர் 19 2022 அன்று, பாதுகாப்பு அமைச்சகத்தின் முன்னாள் படை வீரர்கள் நலத்துறை செயலாளராக பொறுப்பேற்று கொண்டார். திரு.சிங், பஞ்சாப் படை வீரர்கள் 1990-ஆம் ஆண்டின் ஐஏஎஸ் அதிகாரி ஆவார். இவர் 32 ஆண்டுகளுக்கும் மேலாக நிர்வாகத்தின் பணியாற்றிய அனுபவம் பெற்றவர்.
திரு.விஜோய் சிங் அண்மையில் ஜவுளித்துறை செயலாளராக பணியாற்றினார். அதற்கு முன் பணியாளர் மற்றும் பயிற்சித் துறையின் இணைச் செயலாளராகவும் பணியாற்றினார். இவர் பஞ்சாபில் பணியாற்றியபோது, பணியில் இருந்த மற்றும் ஓய்வு பெற்ற படை வீரர்களுடன் நல்லுறவை கொண்டிருந்தார்.